**ELŐTERJESZTÉS**

**Körmend város Önkormányzata Képviselő-testülete 2016. december 15-i ülésére**

**Tárgy**: Óvodák működtetése kapcsán döntéshozatal

Tisztelt Képviselő-testület!

A körmendi általános iskolák és a Gimnázium működtetését a Városgondnokság látta el.

2017. január 1-étől azonban módosul a köznevelési intézmények működtetési rendje, így ez a feladat elkerül a Városgondnokságtól, illetve az uszoda és a Sportcsarnok működtetése terén maradnak feladatai az intézménynek.

Az óvodák kapcsán javasoljuk, hogy 2017. január 1-étől az óvodák működtetése során jelentkező műszaki feladatok megvalósítása Körmend város Gondnokságán keresztül történjen, mivel ezen kérdésekben a Városgondnokság jobban tudja segíteni az immáron összevont óvodát.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy 2017. január 1-étől a Dr. Batthyanyné Coreth Mária Óvoda és Bölcsőde fenntartásával együtt járó működtetési –műszaki jellegű – feladatok ellátását Körmend város Gondnokságára bízza, és felkéri az intézményvezetőt, hogy segítsen az óvodavezetőnek a műszaki jellegű problémák, feladatok megoldásában.

Körmend, 2016. december 7.

**Bebes István**

**polgármester**